سلام لأحلى اعضاء عنكاوة الكرام حبيت انزل شي حلو لعيونكم مختار
يا رب يعجبكم
يا كلبي عوف الجرف وانزل بنص البحر ولتخلي شكك يدگ
انساهم يا كلبي الوفي ثوب على جلدك حلو لتدور البي فتگ
لا تحزن على المضى النخلة ماتت بعد وما ظل تمر بالعثگ
مثلك ابد ما لكوا خسروك وك يا كلب
خسروك لا تحترگ دور على اهل الوفة الدنيا بيهة بعد من تخرب مو تنطبگ
مو دربك البي مشوا لتمر عليهم بعد ولبابهم لا تدكدگ
لا تشوفهم كالورد ما تشم بيهم عطر عدهم مرض بالعرگ
يا كلبي اريدك قوي يا كلبي ذولة انتهوا ما تلكة عدهم صدگ
لا تظن بيهم رجى رادوك باب وخلص وبكل وكت تنطبگ
ياكلبي ما تنصح جم حلوة مرت الك تتمنى تشبگك شبگ
تهموك لك يا كلب تهموك كالوا تحب ام العيون الزرگ
طبع الذي بالبدن ميغيرة غير الچفن هاي الحجاية الصدگ
يا كلبي ما قررت مو كافي ما قررت؟ مو گلنة خل نفترك يا گلبي بطل ولك
گلوب التحبهة خشب وتالي طلع بيه شرگ
يا كلبي اترك بعد وامشي ولا تلتفت بس تلتفت تنسبگ
اني ادري انت حلو يا كلبي لا تنهضم
بعدك حلو وتنعشگ گتلك يا كلبي انتبه نية هذولة الغدر لا تظن بس تنخفگ
باعوك يابو الوفة وسهامهم كالمطر جتك يا كلبي رشگ
سلامي للجميع
صقر الميكانيك